**BILJEŠKE UZ FINANCIJSKE IZVJEŠTAJE ZA RAZDOBLJE**

**od 1. siječnja 2024. do 30. lipnja 2024. godine**

Broj RKP – a: **15657**

Matični broj:  **03033104** OIB: **93929174665**

Naziv obveznika: **OSNOVNA ŠKOLA MATIJE GUPCA**

Adresa obveznika: **49245 GORNJA STUBICA, MATIJE GUPCA 2**

Oznaka razine: **31**

Šifra djelatnosti:  **8520** **Osnovno obrazovanje**

Razdjel: **000 nema razdjela**

Šifra županije/grada/općine:  **županija KRAPINSKO-ZAGORSKA ,**

**125 općina GORNJA STUBICA**

Žiro račun: **2390001-1100018337**

IBAN: **HR8123900011100018377**

Osnovna škola Matije Gupca Gornja Stubica posluje u skladu sa Zakonom o odgoju i obrazovanju u osnovnoj i srednjoj školi te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

Osnovna škola Matije Gupca Gornja Stubica na kraju obračunskog razdoblja 30. lipnja 2024.g. imala je 78 djelatnika.

Financijsko poslovanje izvršeno je u skladu s propisima i financijskim mogućnostima.

Škola ima jedan žiro-račun na koji pristižu sredstva i vodi se zajedničko knjigovodstvo na analitički odvojenim kontima i prema izvoru financiranja.

Škola se financira iz više izvora. Sredstva za plaće i ostale naknade za zaposlene, te prijevoz djelatnika isplaćuje se putem Državne riznice. Sredstva za Odjel djece s teškoćama u razvoju financira MZO uplatom na IBAN škole.

Materijalni troškovi financiraju se iz decentraliziranih sredstava KZŽ, ostalih sredstava županije i jedan dio iz sredstava JLS –općine Gornja Stubica.

Od rujna 2019.g. imamo Odjele osnovnog glazbenog obrazovanja u OŠ. Plaće se isplaćuju putem Državne riznice, ostali materijalni troškovi pokrivaju se iz decentraliziranih sredstva KZŽ i participacija koje uplaćuju roditelji polaznika Glazbene škole.

Školska kuhinja se financira iz državnog proračuna temeljem Odluke Vlade RH o kriterijima i načinu financiranja, odnosno sufinanciranja troškova prehrane za učenike osnovnih škola za šk.god. 2023./2024.

Uključeni smo u projekt Školske sheme, program potpore za opskrbu voćem i povrćem te mlijekom i mliječnim proizvodima u obrazovnim ustanovama.

U sklopu projekta Baltazar 7 imamo šest pomoćnika u nastavi (troškove plaće, prijevoza i ostalih materijalnih prava isplaćuje KZŽ iz sredstva Europskog socijalnog fonda). Za jednoga PUN dodatne sate mimo projekta pokriva KZŽ i općina. Imamo jednoga PUN čije troškove snosi općina u 100% iznosu.

U školi provodima Građanski odgoj i obrazovanje, naknadu isplaćujemo na osnovi ugovora o djelu (financira KZŽ).

Na temelju ugovora o djelu isplaćujemo naknadu za tehničku podršku pri korištenju informatičke opreme (financira KZŽ).

**Obrazac PR RAS**

**Prihodi poslovanja**

Prihodi poslovanja veći su u odnosu na prethodnu godinu za 70.587,20 €.

Tekuće pomoći proračunskim korisnicima iz proračuna koji im nije nadležan, račun 6361, veće su zbog povećanih troškova za zaposlene i financiranja prehrane učenika na temelju Odluke Vlade RH o financiranju troškova prehrane učenika osnovnih škola za šk. god. 2023./2024.

Prihod po posebnim propisima, račun 6526, manji su u odnosu na 2023.g. jer nema uplata roditelja za sufinanciranje prehrane učenika u školi te su izvanučioničke nastave organizirane na način da roditelji plaćaju na račune turističkih agencija.

Prihodi od prodaje proizvoda te pruženih usluga, račun 661, veći su jer je bilo nešto više prodaje proizvoda Učeničke zadruge i najma dvorane.

Donacije, račun 663, veći prihod u odnosu na 2023.g., imamo kapitalne donacija u iznosu od 1946,48 € (donacija računala HEP) što u 2023.g. nismo imali.

Prihodi iz nadležnog proračuna, račun 6711,veći su za 4.224,44 €. Utrošeno je oko 85% decentraliziranih sredstava od ukupno odobrenih.

Prihod iz nadležnog proračuna za financiranje rashoda za nabavu nefinancijske imovine, račun 6712, u 2024.g. nemamo. U 2023.g. dobili smo sredstva za izradu projektne dokumentacije za obnovu zgrada od potresa.

**Rashodi poslovanja**

Rashodi poslovanja veći su u odnosu na prethodnu godinu za 164.988,83 €.

Rashodi za zaposlene -veći su za 25,6% u odnosu na prošlu godinu, rezultat su isplaćenih prava iz Kolektivnog ugovora i izmjene Uredbe o koeficijentima za obračun plaće u javnim službama.

Materijalni rashodi manji su za 1,2 % u odnosu na 2023.g.

Rashodi za usluge – veći su u odnosu na 2023.g. za 34,4%, veće su usluge tekućeg i investicijskog održavanja, zdravstvene usluge (obavljeni su sistematski pregledi djelatnika), intelektualne usluge (ugovor o djelu –predavanja).

Ostali nespomenuti rashodi manji su za 35,6 % -izvanučioničke nastave roditelji su plaćali turističkim agencijama, škola nema troškova (račun 3299).

Na računu 3812, Tekuće donacije u naravi, knjižena je nabava higijenskih potrepština za učenice naše škole.

U 2023.g.znatno su veći rashodi za nabavu nefinancijske imovine u odnosu na 2024.g., zbog izrade projektno-tehničke dokumentacije za obnovu zgrada Područne škole Dobri Zdenci i Osnovne škole Matije Gupca (Stara škola) oštećene potresom. U 2023.g. knjiženo je na računu 451, dodatna ulaganja na građevinskim objektima, ukupno 72.000,00 €, što u 2024.g. nemamo.

UKUPNI PRIHODI OSTVARENI 01-06/ 2024. G. IZNOSE 972.593,77 €

UKUPNI RASHODI OSTVARENI 01-06/ 2024. G. IZNOSE 985.840,75 €

OSTVAREN JE MANJAK PRIHODA U IZNOSU 13.246,98 €

U 2024.g. prenosimo višak u iznosu od 20.135,83 €, a odnosi se na EU projekt Erasmus+ KA201, uplate roditelja za glazbenu školu i školsku kuhinju, sredstva školske zadruge, najam dvorane. Ukupni višak koji prenosimo u sljedeće razdoblje iznosi 6.888,85 €.

**Obveze**

Stanje obveza 30.06.2024.g. odnose se na obveze za zaposlene koje će biti podmirene u srpnju 2024.g., obveze za materijalne rashode –nedospjele obveze koje ćemo podmiriti u narednom razdoblju prema dospijeću. Dospjele obveze na kraju izvještajnog razdoblja iznose 47,14 €, odnose se na obveze za materijalne rashode, pojavile su se zbog neizdavanja računa na vrijeme od strane dobavljača.

U Gornjoj Stubici, 09.07.2024.

Osoba za kontaktiranje: Ravnateljica:

Karmen Lisak-Sinković Sanja Knezić, prof.

Telefon za kontakt:

049/289164 M.P. \_\_\_\_\_\_\_\_\_\_\_\_\_\_\_\_\_\_

Odgovorna osoba (potpis)